ЗАДЪЛЖИТЕЛНИ УСЛОВИЯ ЗА СКЛЮЧВАНЕ НА ДОГОВОР

|  |  |
| --- | --- |
| 1 | Представеният договор не е попълнeн ръкописно и/или на латиница, генериран е от уеб системата на проекта и съдържа: трите имена, ЕГН и пълните данни за СТУДЕНТА, включително лична банкова сметка. Договорът се представя в 3 екземпляра.  |
| 2 | Датата на подписване на договора е преди обявената от висшето училище първа дата за явяване на държавен изпит или защита на дипломна работа (*за завършващи студенти*).  |
| 3 | Периодът за провеждане на практическо обучение приключва не по-късно от 3 месеца след обявената първа дата за явяване на държавен изпит или защита на дипломна работа (*препоръчително условие за завършващи студенти*). |
| 4 | ДОГОВОРЪТ ЗА ПРОВЕЖДАНЕ НА ПРАКТИЧЕСКО ОБУЧЕНИЕ (между студент и висше училище), СЛЕДВА ДА БЪДЕ СКЛЮЧЕН ЗА МАКСИМАЛНИЯ ПЕРИОД, регламентиран за провеждане на студентската практика – 6 МЕСЕЦА, считано от началната дата на практиката. Крайната дата за провеждане на практическото обучение е не по-късно от 30.11.2017 г. |
| 5 | Позицията за провеждане на практическото обучение отговаря на професионалното направление, в което се обучава студентът. |
| 6 | Студентът ЛИЧНО се е вписал в Регистъра, който е в АЦККВО. Всеки регистрирал се студент получава бланка със следната информация: входящ номер, период/датите, когато може да стартира практическото обучение и датите, на които може да предостави договорите и другите изискуеми документи в АЦККВО. |
| 7 | В системата е наличен сключен договор с работодател.  |
| 8 | В системата е наличен сключен договор с ментора.  |
| 9 | В системата е наличен сключен договор с академичния наставник. |
| 10 | Избраният академичен наставник е потвърдил студента.  |
| 11 | Менторът е потвърдил студента. |
| 12 | Налична е изготвена от ментора и потвърдена от наставника програма за провеждане на практическото обучение.  |
| 13 | Наличен е график в системата, потвърден от ментор и съответстващ на задачите, описани в програмата. |
| 14 | Графикът съответства като начална и крайна дата на периода, посочен от студента в системата и в разпечатания договор. |
| 15 | Графикът е изготвен съгласно изискванията в договора за провеждане на практическото обучение и не съдържа повече от 8 часа на ден и/или повече от 40 часа за работна седмица. |
| 16 | Декларация във връзка с чл. 3, ал. 3, 4, и 5 от Инструкция за реда и условията за изпълнение на дейностите по проект (по образец).Декларацията се представя в 1 екземпляр. |
| 17 | Служебна бележка е попълнена и подписана от академичния наставник (по образец), която също е в 1 екземпляр |
| ! | След като студентът се увери, че отговаря на всички условия посочени по горните точки от 1 до 16, представя на Академичния наставник следните документи: ►Договорът в 3 екз. по точка 1. ►Декларацията по точка 16. ►Бланката с входящия номер по точка 6. ►Служебната бележка на хартиен носител по точка 17, за попълване от наставника.!!!След подписване на Служебната бележка от акад. наставник с пълен комплект документи (изброените по-горе) се представят лично от студента в АЦККВО само на датите, посочени в бланката с входящия номер по точка 6 (понеделник, вторник и сряда от 9 ч. до 12 ч.). |

МЕЖДУ СТУДЕНТА КАНДИДАТ-ПРАКТИКАНТ И

СТОПАНСКА АКАДЕМИЯ „ДИМИТЪР А. ЦЕНОВ“- СВИЩОВ